text: [{"text_idx": "#000000", "text": "Stykki\u00f0 \u2013 vestan fyri Brei\u00f0a\u0301"}, {"text_idx": "#000001", "text": "Gongin vestan fyri Brei\u00f0a\u0301 er umlei\u00f0 fimm metrar brei\u00f0. Gro\u0301ti\u00f0 i\u0301 gongini er feldspattbasalt, og sto\u0301r feldspattkorn (i\u0301tinnur) si\u0301ggjast liggja fram vi\u00f0 rondina a\u0301 gongini."}, {"text_idx": "#000002", "text": "Upprunaliga hevur ein riva veri\u00f0 i\u0301 j\u00f8r\u00f0ini her, sum ein gro\u0301tbr\u00e6\u00f0ing spri\u0301kti upp i\u0301 og stadna\u00f0i til fast gro\u0301t; men spenningar og r\u00f8ringar hava eisini veri\u00f0 seinni, so at eitt rivulag (no\u0301gvar t\u00e6ttar rivur) nu\u0301 er vi\u00f0 knu\u0301stum gongsgro\u0301ti."}, {"text_idx": "#000003", "text": "Rituvi\u0301k \u2013 vestan fyri lendingina"}, {"text_idx": "#000004", "text": "Lavatunlar eru to\u0301m, avlong hol innan i\u0301 einari storkna\u00f0ari lavaflo\u0301gv. Teir ver\u00f0a ofta fyltir av br\u00e6\u00f0ingum fra\u0301 seinni eldgosum. Ta\u0301 hellan rundanum ver\u00f0ur ma\u0301a\u00f0 burtur, og i\u0301fyllan liggur eftir, nevna vit ta\u00f0 ein gro\u0301tdregil. Ein gro\u0301tdregil er at si\u0301ggja einar 250 metrar vestan fyri lendingina i\u0301 Rituvi\u0301k."}, {"text_idx": "#000005", "text": "Hann er umlei\u00f0 tri\u0301ggjar metrar brei\u00f0ur og ein metur h\u00f8gur, og hann gongur inn undir eina basaltflo\u0301gv ni\u00f0ast i\u0301 bakkanum. Framman fyri s\u00e6st, at hann er sprotna\u00f0ur i\u0301 stabbar, i\u00f0 venda u\u0301t mo\u0301ti skorpuni."}, {"text_idx": "#000006", "text": "Vestan fyri a\u0301nna undir ovaru byrging (SEV) er ein veit oman vi\u00f0 byrgingini. Botnurin i\u0301 veitini er hella, og her teljast mangar tunnar basaltfla\u0301ir ni\u00f0aneftir. Ni\u00f0asta flo\u0301gvin i\u0301 veitini er uml. ein metur tju\u0301kk, og t\u00e6r ovaru eru heilt tunnar, og her s\u00e6st ty\u0301\u00f0iliga, hvussu Malinstindarfylki\u00f0 er bygt av tunnum fla\u0301um."}, {"text_idx": "#000007", "text": "Ni\u00f0ast i\u0301 hv\u00f8rjari flo\u0301gv eru pi\u0301pupoknur, sum venda eitt sindur a\u0301 ska\u0301k og vi\u0301sa hv\u00f8nn veg, gro\u0301tbr\u00e6\u00f0ingin hevur runni\u00f0. Ovarlaga i\u0301 hv\u00f8rjari flo\u0301gv eru rundar og o\u0301skapligar poknur. Oman a\u0301 fla\u0301unum er lavab\u00f8rkur."}, {"text_idx": "#000008", "text": "Fra\u0301 D\u00f8tlisgjo\u0301gv su\u00f0ur um kirkjuna gongur ein morenubakki upp fra\u0301 lendingini, hann er upp til 8 metur h\u00f8gur og er berur a\u0301 mi\u00f0juni. Tilfari\u00f0 i\u0301 morenuni er leir og i\u0301smerkt gro\u0301t av ymiskum skapi og st\u00f8dd. I\u0301 \u001d\u00f8runi s\u00e6st eyr-, sand- og leirtilfar inn i\u0301millum t\u00e6r tunnu basaltfla\u0301irnar i\u0301 helluni. Nor\u00f0an fyri D\u00f8tlisgjo\u0301gv halla fla\u0301irnar meir enn sunnanfyri."}, {"text_idx": "#000009", "text": "B\u00f8ur \u2013 Akranessker og Jatnagar\u00f0ar"}, {"text_idx": "#000010", "text": "Akranessker er u\u0301r o\u0301regluliga innskotnum bla\u0301gry\u0301ti. Stabbanir venda i\u0301 allar \u00e6ttir og eru ymiskir i\u0301 skapi. Ein gong sker tv\u00f8rtur i\u0301gj\u00f8gnum, hon kann hava veri\u00f0 tilf\u00f8rsla til innskoti\u00f0."}, {"text_idx": "#000011", "text": "Jatnagar\u00f0ar eru u\u0301r tveimum gongum, i\u00f0 eru u\u0301r har\u00f0ari tilfari enn gro\u0301ti\u00f0 uttanum. Ta\u00f0 hevur vi\u00f0 s\u00e6r, at gongirnar eru meiri mo\u0301tst\u00f8\u00f0uf\u00f8rar fyri burturma\u0301an, og t\u00e6r standa ti\u0301 upp u\u0301r landslagnum. Ba\u0301\u00f0ar gongirnar hava stabbar tv\u00f8rtur-um."}, {"text_idx": "#000012", "text": "Argir \u2013 gro\u0301tbroti\u00f0 a\u0301 Glyvursnesi"}, {"text_idx": "#000013", "text": "I\u0301 sunnara endanum av gro\u0301tbrotinum a\u0301 Glyvursnesi s\u00e6st partur av fla\u0301abygna\u00f0inum i\u0301 Ennifylkinum sera v\u00e6l. Tju\u0301kku basaltfla\u0301irnar eru ty\u0301\u00f0iligar, og fla\u0301am\u00f8rkini si\u0301ggjast, har sum reydligu lindirnar eru. Millum tv\u00e6r av basaltfla\u0301unum s\u00e6st ein ty\u0301\u00f0ilig roy\u00f0ugry\u0301tislind."}, {"text_idx": "#000014", "text": "Hv\u00f8r einst\u00f8k flo\u0301gv er uppbygd vi\u00f0 einum lavabotni ni\u00f0ast, si\u0301\u00f0ani einum kjarna, sum er meira massivur, og ovast er lavaskorpan. Henda skorpa er i\u0301 st\u00f8\u00f0um eisini reydlig og no\u0301gv umgj\u00f8rd. Lesi\u00f0 annars um fla\u0301abygna\u00f0in a\u0301 kortinum um gro\u0301tsl\u00f8g."}, {"text_idx": "#000015", "text": "Hov \u2013 oman fyri bygdina"}, {"text_idx": "#000016", "text": "Oman fyri Hov er ein serliga tju\u0301kk basaltflo\u0301gv. Fram vi\u00f0 gamla vegnum ber til at si\u0301ggja, hvussu hon s\u00e6r u\u0301t. Ni\u00f0ast eru regluligir stabbar, no\u0301gvir teirra eru sekshyrntir og hava umlei\u00f0 somu st\u00f8dd. Mitt i\u0301 fl\u001eo\u0301nni gerast stabbarnir o\u0301regluligir, f\u00e6rri av teimum eru sekshyrntir, teir smalka upp eftir og snu\u0301gva seg hv\u00f8r um annan."}]